钦定古今图书集成/明伦汇编/氏族典/第290卷 > 唐晃
## 钦定古今图书集成/明伦汇编/氏族典/第290卷 > 唐晃

按《唐书宰相世系表》，“晃桂州参军。”

===唐次===按《唐书唐俭传》：“俭裔孙次，字文编，建中初，及进士第，
历侍御史。窦参数荐之，改礼部员外郎。参贬，出为开
州刺史，积十年不迁。韦皋镇蜀，表为副使，德宗谕皋
罢之。次身在远，久，抑不得申，因为《辨谤略》三篇上之。
帝益怒，改夔州刺史。宪宗立，召还，授礼部郎中，知制
诰，终中书舍人。宪宗雅恶朋比倾陷者，尝览《辨谤略》”
善之，谓学士沈传师曰：“凡君人者，宜所观省，然次编
录未尽，卿可广其书。”传师乃与令狐楚、杜元颖论次，
起周讫隋，增为十篇，更号《元和辨谤略》。